Vuokranantajat vaativat usein vuokralaista ottamaan kotivakuutuksen asuntoon. Kotivakuutuksen vaatiminen on järkevää ja toivottavaakin, eikä sitä ole millään tavoin kielletty. Tosin haasteellista vuokranantajan näkökulmasta on se, ettei laki velvoita vuokralaista ottamaan kotivakuutusta tai pitämään sitä voimassa. Tämä voi johtaa ikäviin ja taloudellisesti haastaviin tilanteisiin vahingon sattuessa, jos vuokralainen ei ole noudattanut vaatimusta kotivakuutuksen ottamisesta ja voimassa pitämisestä.